*Humanost neke družbe se kaže v ravnanju z njenimi najbolj ranljivimi člani, to pa so brez dvoma starejši ljudje.*

Spoštovani,

vabimo vas, da napišete  **kratko zgodbo** za zbornik z naslovom

 **GLOBALNI OBRAZI STAROSTI**

Z izdajo zbornika želimo omogočiti starejšim ljudem, da krepijo in razvijajo občutke kot so upanje, inspiracija in uživanje pri ustvarjanju z drugimi.

1. Zbornik bo izdala založba Kulturni center Maribor, Slovenija.
2. Urednika zbornika sta dr. Majda Naji in Gregor Lozar.
3. Zbornik bo izdan v slovenskem in angleškem jeziku.
4. Predstavljen bo na Knjižnem sejmu v Frankfurtu.
5. Dolžina posamezne zgodbe naj bo od 2500 do 5000 znakov s presledki.
6. Zgodbe pošljite do 31. 3. 2023 na e-naslov: majdanaji1@gmail.com
7. K sodelovanju so vabljeni:
* starejši ljudje,
* njihovi sorodniki in prijatelji,
* skrbniki in strokovni delavci v domovih za starejše,
* naključni opazovalci dogodkov povezanih s starejšimi ljudmi,
* študentje na fakultetah in dijaki v srednjih šolah s poudarkom na medgeneracijskem sodelovanju
1. Zaželene teme:
* Obrazi starosti so v splošnem enaki, ne glede v katerem delu sveta starejši ljudje bivajo in kateri veroizpovedi pripadajo.
* Kako živijo, kako se spoprijemajo z največjimi izzivi, kot so osamljenost, demenca in pomanjkanje pozornosti soljudi.
* Bolj kot kadarkoli je starejšim ljudem potreben občutek, da so varni ter zaščiteni predvsem v smislu spoštovanja njihovih osebnosti in temeljnih človekovih pravic.
* Lahko pa je starost tudi lepa in izpolnjujoča, če starejši in mladi živijo v sožitju po načelih medgeneracijske solidarnosti.
* V zborniku bo izpostavljeno načelo poetičnosti, ki govori o tem, da so  domovi za starejše ljudi kot odprte knjige, v katerih se neprestano odvijajo zgodbe njihovih varovancev.
* Sestavite svoj ključ hvaležnosti. Napišite imena starejših oseb, ki ste jim posebej hvaležni.

Ko so Alberta Einsteina spraševali o njegovih dosežkih v znanosti je dejal: “Stokrat na dan se opomnim, da sta moje notranje in zunanje življenje odvisna od dela drugih ljudi, živih in mrtvih, in da se moram potruditi, da jim vrnem enako, kot sem od njih prejel oziroma še prejemam. "

PRILOGA (v priponki):

**Izjava o objavi prispevka v zborniku (Statement)**

 **Avtorji zgodb morajo izpolnjen dokument poslati do**

 **15.3. 2023**

**na e-naslov:**

 **majdanaji1@gmail.com**

**Pomembno: Izjavo o objavi prispevka v zborniku (Statement)**

 **naj avtorji izpolnijo v slovenskem jeziku.**

**3 primeri zgodb**

 **(avtorica zgodb Majda Naji)**

**1. zgodba (SIRIJA, prestolnica Damask)**

**Prijateljstvo med starejšima gospema**

 V aramejščini, jeziku Jezusa Kristusa pomeni beseda »Mar« Bog in beseda »haba« ljubezen. Iz tega je nastala arabska beseda MARHABA, kar pomeni POZDRAVLJENI. Marhaba na Bližnjem vzhodu!

Damask, več milijonsko mesto ob reki Baradi je bilo je stalno naseljeno že od 2. tisočletja pred našim štetjem. Arabsko ime za Damask je Dimašk, imenujejo ga tudi al Šam, arabsko ash-Shām, kar pomeni vzvišenost. Simbol Damaska je jasmin, ki s svojim prijetnim vonjem polni damaščanske ulice in parke. Zato sirsko prestolnico imenujejo tudi mesto jasmina, v arabščini Madīnat al-Yāsmīn. Prebivalci Damaska so zelo ponosni na svoje mesto.

Dve starejši gospe, ki živita v nekoč uglednem delu Damaska se vsak dan obiskujeta. Prva gospa je v globoki demenci, druga v poznem stadiju resne bolezni. Obe stasosedi že več kot 40 let in skupaj s svojimi družinami sta praznovali vse pomembne verske in družinske praznike. V takrat elitno vilo sta se vselili, prva kot žena uglednega zdravnika in druga kot mati pomembne družine. Časi, ki so jih preživeli skupaj so bili lepi, tako zanju kot za njuni družini in za mesto v katerem so živeli. Otroci in kasneje vnuki so odraščali, doštudirali in odšli od doma. Sedaj sta obe vdovi in vojna, ki je v Siriji divjala več kot 10 let, se dementne gospe ni veliko dotaknila. Obe sta se navadili tudi na oddaljeno grmenje topov, kar je bilo v tej mestni četrti več ali manj stalnica. Nekoč sta se obe sosedi veliko šalili in smejali in tudi zdaj nasmešek na obraz dementne gospe lahko privabi le njena soseda. Morda je treba povedati, čeprav v Damasku to ni nič posebnega, da je starejša gospa muslimanka, njena soseda pa rimo-katoličanka.

**2. zgodba (HAVAJI, otok Maui)**

**Žalostna zgodba sredi raja**

 Maui je eden izmed najlepših in najbolj obiskanih otokov v havajskem arhipelagu. Ima tropsko podnebje, zato tudi v najhladnejših zimskih dneh temperatura ne pade pod 20 stopinj. V preostalem času ostaja temperatura v območju + 28 st.C. Otok Maui slovi po čudovitih peščenih plažah na katerih lahko turisti uživajo v sončenju, vožnji s kajakom, potapljanju z masko in plavanju z morskimi želvami.

Sredi tega raja sem bila priča žalostni zgodbi starejšega gospoda. Znova sem ugotovila, da v starosti vladajo enaka pravila, ne glede na okolje, veroizpoved ali geografski položaj starejše osebe.

Nekaj dni pred Božičem je temperatura na otoku bila še vedno okoli 28 stopinj. Zato smo na vrtu kavarne pred velikim nakupovalnim centrom vsi iskali sedeže v senci. Posebej me je čudila založenost trgovin z zimsko garderobo, čeprav smo vsi sedeli v poletnih oblačilih. Skorajda bizaren je bil pogled na Božička, ki se je v kopalkah sprehajal na plaži nedaleč od nakupovalnega središča.

Večina turistov se je pripravljala na odhod z otoka, kajti Božične praznike so hoteli preživeti doma. Tudi sama sem na vrtu kavarne čakala moža, ki je nakupoval božična darila za svojce v Sloveniji. Pred nakupovalnim središčem je stal kip, posvečen havajski kraljici Liliuokalani. Za prebivalce Havajev je namreč značilno, da zelo spoštujejo kraljice in kralje iz njihove preteklosti

Okoli poldneva je mlajša ženska na invalidskem vozičku pripeljala starejšega gospoda. Pustila ga je na pripeki, ne da bi mu poiskala senco pod krošnjami dreves. Po pogovoru med njima sem sklepala, da je mlada ženska negovalka, ki skrbi za starejšega gospoda. Do njega se je sicer vedla spoštljivo, a hkrati hladno in neprizadeto. Preprosto sem dobila občutek, da se ga želi čim preje znebiti in oditi po svojih poteh. Odšla je v nakupovalni center, starejši gospod pa je obsedel na vročem soncu. Pretekla je že ura in pol, toda negovalka se še vedno ni vrnila. Opazovala sem starejšega gospoda in opazila, da se močno poti, verjetno je bil tudi žejen. Hotela sem mu ponuditi pomoč, prav takrat se je pred njim ustavil moški, očitno njegov dober prijatelj. "Joj kdo te je pustil na tej vročini?" ga je vprašal. Voziček s starejšim gospodom je premaknil v senco in mu naročil pijačo. "Kje pa je tvoja negovalka?" ga je vprašal. Ah šla je nakupovat za Božič in še vedno se ni vrnila, moram jo počakati", mu je vdano odgovoril. "Kako pa je žena", ga je vprašal znanec. "Je z njo že bolje?" "Žal ne, leži v postelji in je povsem odvisna od pomoči negovalke" mu je tiho odgovoril starejši gospod. Skratka njegova domača situacija ni bila optimistična, oba z ženo sta bila povsem odvisna od tuje pomoči. Mlajši znanec je poslušal njegovo zgodbo in potem zaključil: "Ja življenje je lahko zelo kruto." "Tudi sredi raja na otoku Maui, če si starejši," sem prizadeto pomislila.

**3. zgodba (Francija, Sirija)**

**Dragocene knjige kot toaletni papir za vojake ISILa**

Sunitska milica ISIL (Islamske države Iraka in Levanta) je po koncu zmagovitega pohoda v Iraku postala najmočnejša gverilska skupina na Bližnjem vzhodu. Z oborožitvijo iraške vladne vojske, ki ji je brez boja prepustila tanke, topništvo, oklepna vozila in celo helikopterje, se je dobesedno preko noči iz milice spremenila v − vojsko.

Pozneje se je ISIL vključil v sirsko državljansko vojno in začel napadati vladne in vojaške vojne cilje v tej državi.V Siriji je ISIL ubil na tisoče ljudi.

Letalo Air France na poti iz Bejruta v Pariz je bilo tega pomladnega dne popolnoma zasedeno. Bejrut, prestolnico Libanona, so v njegovih bleščečih časih imenovali Pariz Bližnjega vzhoda. Žal je sedanji položaj tega mesta popolnoma drugačen. Težka politična in ekonomska kriza na katero je vplivala tudi sirska državljanska vojna je to čudovito mesto ob Sredozemskem morju, spravila na kolena. Bejrut je dobesedno zasut s smetmi, primanjkuje elektrike, na voljo je le 4 ure na dan. Na bencin je treba čakati tudi po 12 ur v vrsti pred bencinsko postajo.

Zgodba, katere osrednja osebnost je starejša gospa, se je dogajala na letalu Air France proti koncu desetletne vojne v Siriji. Vsako potovanje v to državo je bilo odsvetovano, toda nekateri smo preprosto morali iti. Kot na primer moj mož in jaz, kajti v Damasku, prestolnici Sirije so živeli njegovi ostareli starši. Letališče v Damasku je bilo zaprto, vse direktne povezave z Evropo so bile prekinjene. Večina potnikov na letalu Air France na letu v Pariz se je vračala iz Sirije. Potniki iz Evrope smo prileteli v Bejrut in potem po kopnem nadaljevali pot do Damaska.

Najina sopotnica na letalu je bila starejša gospa, ki je šepajoč in globoko zadihana zasedla sedež poleg mene in moža. Let od Bejruta do Pariza traja približno 3 ure. Imeli smo torej dovolj časa, da smo začeli medsebojni pogovor. Najina sopotnica, starejša Sirijka se je prav tako vračala iz te nesrečne države. Povedala nama je, da bo pristanku v Parizu pot nadaljevala do Nice kjer živi že dalj časa. Njena življenjska zgodba je zelo zanimiva. Kot mlado dekle se je poročila s Francozom, ki je v vlogi odposlanca OZN pripotoval v Sirijo. Njegova osnovna naloga je bila razvijati kmetijstvo v odročnih krajih Sirije. Med njima se je razvila ljubezen, poročila sta se, v zakonu so se rodili trije otroci, 2 sinova in hčerka.

V hribih v okolici Latakije sta si sezidala lepo hišo s pogledom na morje. Njen mož je bil zelo ponosen na bogato knjižnico, ki je krasila njun dom. Ko se je mož upokojil se je želel vrniti domov v Francijo. Družina se je preselila v hišo v bližini Nice. V Siriji je ostala samo hčerka, ki se je poročila z domačinom iz Latakije. Njihovo hišo so zaklenili, uporabljali so jo samo ko so prihajali v Sirijo, da obiščejo hčerko vnuke. Mož je kmalu po preselitvi v njegovo domovino žal umrl. Potem se je začela sirska državljanska vojna. Vojaki ISILa so breobzirno vdirali v osamljene in prazne hiše, jih izropali in v njih tudi živeli. Tako je hčerka najino sopotnico obvestila, da so vojaki ISILa zasedli tudi njeno hišo in jo v celoti izropali.

Potem so iz Latakije začela prihajati bolj pozitivna poročila. ISIL je začel izgubljati vojno, borci so se morali umakniti na sever Sirije. ki jo s pomočjo Turčije in ZDA zasedajo še danes. Latakija z okolico je bila osvobojena. Naša sopotnica je takoj sedla na letalo in odpotovala v Libanon, potem pa po kopenski poti v Latakijo. S hčerko sta se odpravili do njihove hiše v hribih blizu obale. To kar sta našli, je naši sopotnici zlomilo srce in dušo. Hiša je bila popolnoma razdejana. Vse dragocenosti so vojaki ISILa pokradli, manj dragocene predmete pa preprosto razbili. Moževa knjižnica, ki jo je zbiral in urejal s tolikšno ljubeznijo je bila uničena. Vojaki so trgali liste iz dragocenih knjig in jih uporabljali kot toaletni papir. Naša sopotnica je bila pretresena in popolnoma zlomljena ob tolikšnem vandalizmu.

Bolna, čustveno prizadeta in zlomljena se je vračala domov v Nico. Prijazno, skorajda proseče naju je povabila, da jo obiščeva. Žal obiska nisva uresničila. Upam, da si je starejša sopotnica opomogla in še vedno skrbi za svojo hišo v Siriji.